[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "ERR ku\u0308sib, spordirahvas vastab: kas Tokyo OM peaks toimuma vo\u0303i mitte?"}, {"text_idx": "#000004", "text": "Ku\u0308simus, kas praeguses olukorras, kus koroonaviirus on suure osa maailmast lukku pannud, treenimist ja korralikku ettevalmistust segavad riikides kehtestatud eriolukorrad ja karantiinid ning suurem osa vo\u0303istlustest on ma\u0308a\u0308ramata ajaks edasi lu\u0308katud, lo\u0303hestab olu\u0308mpiama\u0308ngude ku\u0308simus ka Eesti spordirahva kaheks."}, {"text_idx": "#000005", "text": "Osad on veendumusel, et olu\u0308mpia peaks toimuma ettena\u0308htud ajal, sest usutavasti saadakse selleks ajaks viirusest jagu, teised on rohkem a\u0308raootaval seisukohal. Leidub ka neid, kelle arvates tuleks OM kindlasti edasi lu\u0308kata, sest isegi kui suveks on viirus taandunud, on praegune vo\u0303istlus- ja treeningpaus ja\u0308tnud sportlaste vormile oma ja\u0308lje."}, {"text_idx": "#000006", "text": "ERR kogus endiste ja praeguste olu\u0308mpialaste ning veel Tokyo OM-ile pu\u0308rgivate sportlaste arvamused kokku."}, {"text_idx": "#000008", "text": "Ma ise ikka arvan, et ja\u0308rsku see haigus la\u0308heb selleks ajaks u\u0308le. Praegu on tipphetk, kuum aeg, aga usun, et juuli teiseks pooleks olukord rahuneb. Mina arvan, et olu\u0308mpia ikka toimub. Va\u0308hemalt loodan, et toimub. Loogiliselt mo\u0303eldes on ju gripp ikka gripp, isegi kui ta on natuke hullemat sorti, nii et ku\u0308ll see u\u0308le la\u0308heb. A\u0308kki on siin paanikat natuke rohkem, kui asi va\u0308a\u0308rt? A\u0308ra nu\u0308u\u0308d olu\u0308mpiat vast ikka ei ja\u0308eta..."}, {"text_idx": "#000010", "text": "Valmistun olu\u0308mpiama\u0308ngudeks. Ei arvesta sellega, et Tokyo olu\u0308mpiama\u0308ngud a\u0308ra ja\u0308a\u0308vad. Kui OM otsustatakse edasi lu\u0308kata, siis nii otsustatakse. Ei rutta su\u0308ndmustest ette ja ei na\u0308e po\u0303hjust paanikaks. Tippsport ongi ootamatu."}, {"text_idx": "#000012", "text": "Praegu ei pea u\u0308tlema, et Tokyo olu\u0308mpiama\u0308ngud ei toimu. Ise valmistun praegu ikkagi. Kui olu\u0308mpiama\u0308ngud viiakse la\u0308bi ohutult, siis ma ei arva, et olu\u0308mpia ei peaks toimuma. Mo\u0303istagi, kogu kvalifitseerumistemaatika on va\u0308ga segane. Ja eriti segane on ettevalmistusprotsess. Tean seda ise mitmete va\u0308ikeriikide vo\u0303istkondade puhul, kellega olen varasemalt koos valmistunud. Kui olu\u0308mpia toimub, siis on ikka rahulolematuid."}, {"text_idx": "#000014", "text": "Kui viirus taandub na\u0308iteks aprilli lo\u0303puks, miks peaks juuli lo\u0303pus toimuva spordisu\u0308ndmuse a\u0308ra ja\u0308tma? Muidugi, isiklikust vaatevinklist on mul olu\u0308mpiama\u0308ngudele kvalifitseerumiseks vajalikud tulemused tehtud ja erinevalt paljudest teistest sportlastest pole mul vaja muretseda paljude vo\u0303istluste a\u0308ra ja\u0308a\u0308mise pa\u0308rast kvalifikatsiooniperioodil."}, {"text_idx": "#000016", "text": "Mina arvan ku\u0308ll, et igal juhul peaksid toimuma! Nii palju, kui mina olen aru saanud, on see ikkagi hooajaviirus, mis la\u0308heb suve hakul u\u0308le ja siis oleks ju va\u0308ga kurb, kui juba mitu kuud varem on otsus vastu vo\u0303etud, et ma\u0308ngud ja\u0308a\u0308vad a\u0308ra. Loomulikult on keeruline, kui sportlased peavad karantiiniolukorras kuidagi treenima, samuti on ku\u0308sima\u0308rk, mis saab ko\u0303ikvo\u0303imalike valikvo\u0303istlustega. Aga eks siin peab mingeid lahendusi va\u0308lja to\u0308o\u0308tama ja lo\u0303puks tuleb ikkagi mingi valik teha, paremad va\u0308lja noppida. Suures pildis arvan ta\u0308na, et aega on selle otsusega ja vo\u0303ib-olla on siin ka paanikat praegu natuke rohkem, kui tegelikult po\u0303hjust oleks. Jah, kui haigus ja\u0308a\u0308b venima, siis on pa\u0308ris katastroof ning olu\u0308mpiama\u0308ngud on siis ilmselt ko\u0303ige va\u0308iksem mure. Aga elu na\u0308itab, et Hiinaski hakkab haigus juba taanduma. Mis mind rohkem muretsema paneb, on ku\u0308simus, kas edaspidi hakatakse iga gripipuhangu puhul eriolukordasid va\u0308lja kuulutama ja karantiine ma\u0308a\u0308rama. Kas see on uus reaalsus?"}, {"text_idx": "#000018", "text": "Ta\u0308nase seisuga arvan, et jah, olu\u0308mpia peaks toimuma. Ettevalmistus on tehtud nii riigil, kui ka sportlastel. Kahe kuu pa\u0308rast on mul vo\u0303ib-olla teine arvamus, aga hetkel peab lootma, et viiruse levik peatub ja olu\u0308mpia saab toimuda. Viimane piir olukorra normaliseerumiseks olu\u0308mpiale mo\u0303eldes on juuni algus. Maikuus on juba na\u0308ha, kui viiruse levik kasvab, siis ilmselt ei jo\u0303ua."}, {"text_idx": "#000020", "text": "Praegu on vara o\u0308elda, et Tokyo olu\u0308mpia peaks a\u0308ra ja\u0308tma vo\u0303i edasi lu\u0308kkama. Selle otsusega vo\u0303iks va\u0308hemalt maini oodata. Keegi ei tea ta\u0308pselt, mis la\u0308hikuud toovad, aga mina olen loomult optimist. Arvan, et olu\u0308mpia vo\u0303iks toimuda. Pealegi on Hiinas juba ma\u0308rke epideemia vaibumisest. Kahju oleks, kui olu\u0308mpia ja\u0308a\u0308ks a\u0308ra. See on ko\u0303igile spordialadele oluline areen, kus ennast na\u0308idata ja teistega vo\u0303rrelda. Niipalju kui erinevaid alasid u\u0308ldse vo\u0303rrelda saab."}, {"text_idx": "#000021", "text": "On ka neid, kes on kahevahel ning ko\u0303hklevad:"}, {"text_idx": "#000023", "text": "Kindlat seisukohta mul ei ole. Peab tegutsema vastavalt olukorrale, aga kui ohutuse ja tervise kohapealt vaadata, siis igaks juhuks oleks kindlasti parem olu\u0308mpia natuke hiljem teha."}, {"text_idx": "#000025", "text": "Eks mulgi on selle teemaga seoses palju emotsioone. Kogu asi mo\u0303jutab iga sportlast kindlasti erinevalt. Paljude jaoks pidi Tokyo olu\u0308mpia ja\u0308a\u0308ma elu viimaseks etteasteks spordiareenil. Nu\u0308u\u0308d pole sugugi kindel, kas edasi lu\u0308kkamise korral suudavad nad veel aasta tippspordis ja\u0308tkata. On neid, kellele see oleks olnud elu suurhetk. On ka neid, kellele edasi lu\u0308kkamine oleks ko\u0303ige parem variant, sest see aasta on la\u0308inud raskelt vo\u0303i on olnud vigastustega probleeme. See mo\u0303jutab ko\u0303iki erinevalt. Tuleb vo\u0303tta u\u0308ks pa\u0308ev korraga ja vaadata, mis saab."}, {"text_idx": "#000027", "text": "Ma isegi ei oska vastata. Ko\u0303ik so\u0303ltub sellest, mis edasi toimuma hakkab. Kas saadakse situatsioon kontrolli alla vo\u0303i ei. Aeg na\u0308itab. Olen hetkel Soomes, ootan uudiseid, kas Kuortane olu\u0308mpia treeningkeskus ja\u0308a\u0308b valitud sportlastele avatuks. Eks ka ise elan pa\u0308ev korraga, muudatusi tuleb sisuliselt iga pa\u0308ev. Ning pikemas perspektiivis on plaanid ko\u0303ik segi lo\u0308o\u0308dud. Laagrid on ja\u0308rjest a\u0308ra ja\u0308a\u0308nud ning vo\u0303istlused teadmatuks ajaks edasi lu\u0308katud. Kas OM peaks toimuma? Va\u0308ga paljud sportlased on ja\u0308a\u0308nud keerukatesse olukordadesse, kus neil lihtsalt ei olegi enam treenimisvo\u0303imalusi. Maadelda u\u0308ksi ei saa. Seega tuleb arvestada, et ettevalmistus OM-iks ei ole kaugeltki ideaalne. Sellegipoolest arvan, et tuleb olukorda arvestades vo\u0303tta maksimum ning treenida mo\u0303ttega, et augusti esimestel pa\u0308evadel astun matile. Kuid va\u0308listada ei saa vo\u0303imalust, et 2020 olu\u0308mpiat ei toimu."}, {"text_idx": "#000029", "text": "Antud olukorras on ku\u0308simusi rohkem kui vastuseid. Ko\u0303ige ta\u0308htsam on inimeste tervis. Kui olukord ei normaliseeru, siis tuleb OM edasi lu\u0308kata. Tu\u0308hjade tribu\u0308u\u0308nide ees ei ole kindlasti mo\u0303tet olu\u0308mpiama\u0308nge pidada. Edasi lu\u0308kkamise negatiivne pool on see, et osad sportlased jo\u0303uavad tippspordiga lo\u0303pparve teha, vo\u0303ibolla otsustab keegi su\u0308nnitama hakata jne. Enamik sportlasi on ennast ha\u0308a\u0308lestanud ja planeerinud tippvormi jo\u0303udmise just suveks. On ka palju teisi po\u0303hjuseid. Ra\u0308a\u0308kimata korraldajamaast Jaapanist. Antud olukorras win-win situatsiooni kindlasti pole. Seega tuleb valida ko\u0303ige parem lahendus. Milline see on? Tuleb la\u0308htuda olukorrast ja oodata nii kaua kui vo\u0303imalik ja siis tuleb teha radikaalne otsus. Su\u0308gis on parem kui aasta vo\u0303rra edasi lu\u0308kkamine. Aga veelkord, la\u0308htuda tuleb situatsioonist. Ko\u0303igepealt inimeste tervis."}, {"text_idx": "#000031", "text": "Teadmatust on hetkel palju ja seis igas mo\u0303ttes va\u0308ga segane. Va\u0308ga tahaksin, et olu\u0308mpiama\u0308ngud toimuksid, muuhulgas ka sellepa\u0308rast, et olu\u0308mpiama\u0308ngude a\u0308raja\u0308a\u0308mine vo\u0303i edasilu\u0308kkamine oleks va\u0308ga valus lo\u0308o\u0308k na\u0308iteks nendele sportlastele, kelle rahastus ja seela\u0308bi edasine karja\u0308a\u0308r so\u0303ltub olu\u0308mpiama\u0308ngudel vo\u0303istlemisest/tulemusest ja neile sportlastele, kelle jaoks Tokyo oleks karja\u0308a\u0308ri viimane olu\u0308mpia vo\u0303i viimane vo\u0303imalus olu\u0308mpiama\u0308ngudel osaleda."}, {"text_idx": "#000032", "text": "Erich Teigama\u0308gi, Eesti kergejo\u0303ustikuliidu president:"}, {"text_idx": "#000033", "text": "Olen aru saanud, et sportlased on seisukohal, et olu\u0308mpiama\u0308ngudeks valmistumise vo\u0303imalused on va\u0308ga erinevad \u2013 nii alade kui ka riikide vahel. Mis Eestit puudutab, siis paljud meie olu\u0308mpiakandidaadid oleksid ju praegusel aastaajal kuskil lo\u0303unalaagris ja tegeleksid suvisteks vo\u0303istlusteks valmistumisega.Siin tuleb eelko\u0303ige la\u0308htuda sportlaste arvamusest. Ilmselgelt pole see hooaeg enam see, mis ta peaks olema \u2013 isegi kui olla paadunud optimist ja loota, et olukord paraneb kahe-kolme na\u0308dalaga. Meie ala puhul on kvalifikatsiooninormide ta\u0308itmise lo\u0303ppkuupa\u0308ev 29. juuni. See on lubatud OM-i toimumise korral edasi lu\u0308kata, aga... va\u0308ga palju see ei muuda. Rahvusvaheliste otsuste vastu ei saa. Kui OM otsustatakse pidada, tuleb valmis olla."}, {"text_idx": "#000034", "text": "Nende sportlaste seisukoht on, et olu\u0308mpiama\u0308ngud tuleks edasi lu\u0308kata:"}, {"text_idx": "#000035", "text": "Janek O\u0303iglane, kergejo\u0303ustiklane, Tokyo OM-norm praegu ta\u0308itmata: Ma oskan ainult kergejo\u0303ustiku osas so\u0303na vo\u0303tta ja ma arvan, et OM-i peaks tsipa edasi lu\u0308kkama. Loodetavasti a\u0308ra ei ja\u0308eta, aga korraldada seda 2021-2022 oleks ka va\u0308ga okei. Praegu on elus lihtsalt ta\u0308htsamaid asju kui sport ja meelelahutus. Tervis on inimese ta\u0308htsaim vara ja loodetavasti saadakse asi kiirelt kontrolli alla. Isegi kui see aga juhtub, siis sportlastel on ikkagi liiga va\u0308he aega OMile kvalifitseerumiseks ja kogu OM-i tase vo\u0303ib ja\u0308a\u0308da palju kahvatumaks, kui inimesed ja sportlased loodavad."}, {"text_idx": "#000037", "text": "Mina olen pigem selle poolt, et olu\u0308mpia lu\u0308katakse edasi, kuid mitte paar aastat. Kui na\u0308iteks oktoobrisse lu\u0308kataks, siis oleks juba ta\u0308itsa okei. See on pigem tingitud sellest, et kogu eluru\u0308tm on ju ko\u0303igil hetkel ha\u0308iritud ja ettevalmistus on keeruline, ega metsa all olu\u0308mpiaks ette valmistuda pole just ko\u0303ige parem. Kui kvalifikatsioon hetkel lukku kukuks, siis oleksin reitinguga sees, kui aga lo\u0303puks vo\u0303istlused OM-i eel lahti la\u0308heks, siis tekiks kohe rida uusi ku\u0308simusi, kuidas su\u0308steem u\u0308mber ma\u0308ngitakse."}, {"text_idx": "#000038", "text": "Eelmine hooaeg oli maailma kergejo\u0303ustikus tavatult pikk ja paljud vo\u0303tsid talve rahulikult. Minagi tegin seda, et teha pikem ettevalmistus ja hu\u0308ppasin Eesti sisemeistrivo\u0303istlustel trenni pealt. Praegu on erinevates riikides erinevad piirangud ja sportlased juba ettevalmistuse ajal va\u0308ga ebavo\u0303rdsetes oludes. Ta\u0308nu kliimasoojenemisele saab praegu Tallinnas metsa all treenida, kus hu\u0308ppeks liiva veel ehk leiab, kuid mitte tartaanrada. Ja eks see on ka pigem lastesport, mitte tippsport. Olu\u0308mpianorm on 6.82 - vaid mo\u0303ned sentimeetrid va\u0308hem Eesti rekordist (Baltale kuulv Eesti rekord on 6.87- toim). Kui nu\u0308u\u0308d Audenteses harjutada saab, siis kasutan kindlasti seda vo\u0303imalust. Eks tervikuna tuleb olla positiivne ja loov. Inimeste tervis on ko\u0303ige ta\u0308htsam."}, {"text_idx": "#000040", "text": "Minu seisukoht on, et OM ei tohiks kindlasti pa\u0308ris a\u0308ra ja\u0308a\u0308da. Tuleks lu\u0308kata pisut edasi. Enne olu\u0308mpiat tuleks ko\u0303ik OM-ile pa\u0308a\u0308sejad vo\u0303istluste kaudu va\u0308lja selgitada. Praegu, arvestades reisimise keeldu, on tugevas eelisseisus sportlased, kelle kodumaa on sooja kliimaga piirkonnas. Ideaalis loodaks, et vo\u0303istluste viibimine tasandaks selle vahe."}, {"text_idx": "#000042", "text": "Hetkeseisuga ma arvan, et olu\u0308mpia toimumine oleks vale. Paljudel sportlastel pole vo\u0303imalik treenida ja valmistuda. Need, kellel pole veel norm ta\u0308idetud, on teinud kindlad plaanid, kus seda ta\u0308ita saaks \u2013 treenida pole aga vo\u0303imalik. Kui olu\u0308mpiama\u0308ngud toimuvadki, siis ta\u0308hendab see, et ilmselt pole seal vo\u0303imalik osaleda paljudel sportlastel, lisaks tuleks ma\u0308ngud vo\u0303ib-olla pidada pealtvaatajateta. See ta\u0308hendaks, et seal ei oleks enam sama atmosfa\u0308a\u0308r, mis on pa\u0308ris olu\u0308mpiama\u0308ngudel. Olu\u0308mpia on ju miski, mis u\u0308hendab ko\u0303iki rahvaid, ko\u0303iki inimesi. Mina na\u0308eksin lahendusena ikkagi olu\u0308mpiama\u0308ngude edasi lu\u0308kkamist, kuigi praeguses olukorras treenin ikka edasi selle teadmisega, et OM juulis Tokyos toimub."}, {"text_idx": "#000043", "text": "Marko Albert, endine triatleet, osalenud kahel olu\u0308mpial (Ateenas ja Pekingis):"}, {"text_idx": "#000044", "text": "Raske ku\u0308simus. Praegu arvan, et olu\u0308mpia ei peaks toimuma, sest ko\u0303igil sportlastel ei ole vo\u0303rdseid vo\u0303imalusi sinna kvalifitseerumiseks. See on ko\u0303ige suurem murekoht. Kvalifitseerumiseks vajalike vo\u0303istluste korraldamine vo\u0303tab ka aega ja seega peaks aprilli alguseks olema olukord oluliselt parem. Kui mais ja juunis saaks neid vo\u0303istluseid pidada, siis oleks vast veel okei, aga see on va\u0308heto\u0303ena\u0308oline. Eriti kehv seis na\u0308iteks on ujujatel."}, {"text_idx": "#000045", "text": "Alar Seim, to\u0303stja Mart Seimi treener:"}, {"text_idx": "#000046", "text": "Va\u0308ga palju on teadmatust ning lisaks valitseb segane ja raske seis olu\u0308mpiama\u0308ngudele kvalifitseerumise osas. Puhtisiklikult ra\u0308a\u0308kides vo\u0303iks olu\u0308mpiama\u0308ngude edasilu\u0308kkamine meile kasulik olla, sest annaks Mardile rohkem aega seljaraviks ja seega vo\u0303imaluse paremini valmistuda."}, {"text_idx": "#000048", "text": "Tuleks edasi lu\u0308kata, just seda arvestades, et treeninisvo\u0303imalused on piiratud, baasid kinni."}, {"text_idx": "#000050", "text": "Ta\u0308nastel tingimustel tuleks OM minu meelest edasi lu\u0308kata. Juba seeto\u0303ttu, et osade riikide sportlased ei saa treenidagi, ra\u0308a\u0308kimata osalemisest kvalifikatsioonivo\u0303istlustel, et muuta oma hetkeseisu olu\u0308mpiarallis. OM vaid selle nimel, et OM toimuks...? Vo\u0303i et selgitada va\u0308lja parimatest parimad?"}, {"text_idx": "#000051", "text": "Sportlaste arvamusi on kogunud ka Rahvusvaheline Olu\u0308mpiakomitee (ROK), kes pidas eile maha enam kui kaks tundi kestnud konverentsko\u0303ne 220 sportlasega. Sportlaskomisjoni juht Kirsty Coventry ja ROK-i president vastasid konverentsko\u0303ne ka\u0308igus sportlaste ku\u0308simustele, mida oli rohkem kui 40."}, {"text_idx": "#000052", "text": "Pa\u0308rast ko\u0303ne nentis Coventry, et ROK-i eesma\u0308rk on endiselt Tokyo olu\u0308mpiama\u0308ngudega 24. juulil alustada. \"Peame olema realistlikud. Praeguses faasis pole vaja paanitseda, sest olukord muutub ko\u0303ikjal maailmas tundide ja pa\u0308evadega. Ka meie oleme mures,\" so\u0303nas Coventry. \"Kinnitan, et u\u0308ritame ko\u0303igi jo\u0303ududega viirust peatada ning toetame to\u0308o\u0308d, mida selles vallas tehakse. Kokkuvo\u0303tteks on meie eesma\u0308rk aga aidata ko\u0303igil sportlastel Tokyosse jo\u0303uda.\""}, {"text_idx": "#000053", "text": "ROK-i president Thomas Bach kinnitas, et tegelevad pidevalt olukorra analu\u0308u\u0308simisega. \"Peame ja\u0308a\u0308ma realistlikuks ja katsuma lahendada ka need paljud ku\u0308simused, mis puudutavad kvalifikatsiooninormide ta\u0308itmist praeguses karantiiniolukorras. Oleme oma lahendustes va\u0308ga konstruktiivsed ning usun, et ko\u0303ik sportlased mo\u0303istavad, et meil on siiski veel ma\u0308ngudeni neli kuud aega.\""}, {"text_idx": "#000054", "text": "Bach lubas, et ko\u0303ik otsused langetatakse eelko\u0303ige sportlaste huve silmas pidades. \"Ka\u0308itume vastutustundlikult ning ja\u0308rgime alati oma po\u0303himo\u0303tteid. Neist esimene on sportlaste tervise hoidmine ning viiruse leviku to\u0303kestamine, teine aga sportlaste huvide ja olu\u0308mpiaspordi eest seismine.\""}, {"text_idx": "#000055", "text": "Maailma karate fo\u0308deratsioon teatas samas, et on liigutanud 8.-10. maini Pariisis toimuma pidanud kvalifikatsioonivo\u0303istluse juuni lo\u0303ppu. Nu\u0308u\u0308d peaks see Prantsusmaa pealinnas aset leidma 26.-28. juunini."}, {"text_idx": "#000057", "text": "Maicel Uibo: tuleb kohaneda ja situatsioonist maksimum vo\u0303tta"}, {"text_idx": "#000058", "text": "Heiki Nabi: suurte riikide maadlejatel on hetkel eelis"}, {"text_idx": "#000059", "text": "ROK: Tokyo olu\u0308mpia a\u0308ra ei ja\u0308a\u0308, aga edasilu\u0308kkamine on vo\u0303imalus"}, {"text_idx": "#000061", "text": "Tokyo OM on nii sportlased kui Jaapani elanikud kahte leeri jaganud"}, {"text_idx": "#000062", "text": "To\u0303niste toetusallkirjadest: viimastel pa\u0308evadel ha\u0308a\u0308li lunida tundus kohatu"}, {"text_idx": "#000063", "text": "EOK peasekreta\u0308r: istuva presidendi vastu ongi alati va\u0308ga raske kandideerida"}, {"text_idx": "#000065", "text": "Raju: OM-i kvalifikatsioonikalender soovitakse la\u0308hema kahe na\u0308dalaga paika saada"}, {"text_idx": "#000066", "text": "ROK-i liige peab olu\u0308mpiama\u0308ngude toimumist vastutustundetuks"}, {"text_idx": "#000067", "text": "ROK: oleme ja\u0308tkuvalt Tokyo OM-ile pu\u0308hendunud"}, {"text_idx": "#000068", "text": "Jaapani peaminister: G7 toetab olu\u0308mpiama\u0308ngude plaanipa\u0308rast la\u0308biviimist"}, {"text_idx": "#000071", "text": "Kalev/Cramo tagama\u0308ngija lahkus perekondlikel po\u0303hjustel klubist"}, {"text_idx": "#000072", "text": "Mihkel Varblane vo\u0303itis Austrias esimese karika"}, {"text_idx": "#000075", "text": "Rooba jo\u0303udis JYP-i vo\u0303iduma\u0308ngus hooaja esimese va\u0308ravani"}, {"text_idx": "#000077", "text": "Austrias 20. ja\u0308a\u0308nud Aigro: a\u0308kki nu\u0308u\u0308d olen teise pa\u0308eva vend"}, {"text_idx": "#000078", "text": "Timmo Jeret vo\u0303itis Barcelona Ironmani"}, {"text_idx": "#000080", "text": "Viimsi lo\u0303petas vo\u0303idupo\u0303ua, kolmanda koha heitlus ja\u0308tkub ta\u0308ie hooga"}, {"text_idx": "#000081", "text": "Korvpalliliidu peasekreta\u0308r: mo\u0303lemad osapooled tunnistasid mo\u0308o\u0308dara\u0308a\u0308kimisi ja eksimusi"}, {"text_idx": "#000082", "text": "Plaser maadluse hetkeolukorrast: lihtsatest oludest tipptegijaid ei su\u0308nni"}, {"text_idx": "#000083", "text": "Nabi lohutusringi mats\u030cist: mulle ei antud vo\u0303rdset vo\u0303imalust"}, {"text_idx": "#000084", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000085", "text": "Kristin Kuuba MM-ist: on vaja edasi to\u0308o\u0308tada, ku\u0308ll need vo\u0303idud ka tulevad"}, {"text_idx": "#000087", "text": "Peep Pahvi tagasitulek lo\u0303ppes kaotusega"}, {"text_idx": "#000089", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000090", "text": "Kontaveit: mu elu ei lo\u0303ppenud a\u0308ra sellega, et ma tennist enam ei ma\u0308ngi"}, {"text_idx": "#000092", "text": "Ott Ta\u0308nak kerkis ko\u0303igi aegade tabelis jagama u\u0308heksandat kohta"}, {"text_idx": "#000093", "text": "Ta\u0308nak: kui na\u0308gin teiste rehvivalikuid, siis teadsin, et keegi peab eksima"}, {"text_idx": "#000094", "text": "Karismaatiline Sagan lo\u0303petas palju ilusaid vo\u0303ite toonud maanteekarja\u0308a\u0308ri"}, {"text_idx": "#000097", "text": "Kiviloo: minu eesma\u0308rk on panna noored ma\u0308ngima nii ha\u0308sti kui vo\u0303imalik"}, {"text_idx": "#000098", "text": "TalTechi naiskond alustas Balti liiga hooaega kindla vo\u0303iduga"}, {"text_idx": "#000100", "text": "Soomer on Saksamaal populaarne: la\u0308heme oma va\u0308ikese smurfiga rahvale peale"}, {"text_idx": "#000101", "text": "Paul Aron: loodetavasti saan ja\u0308rgmiseks hooajaks vormel-2 sarja"}, {"text_idx": "#000103", "text": "Serviti vo\u0303itis koduliigas Tapat 18 va\u0308ravaga"}, {"text_idx": "#000104", "text": "Eesti naismaletajad naasevad Euroopa meistrivo\u0303istlustelt kolme medaliga"}, {"text_idx": "#000107", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]